મુંબઈઃ કોમેડિયન કપિલ શર્મા વહેલી તકે ટીવી પર કમબેક કરી શકે છે. હાલ તે પોતાનું વજન ઘટાડવા પર ધ્યાન આપી રહ્યો છે અને આ માટે તે હાલ ઘણો પરસેવો પાડતો જોવા મળી રહ્યો છે. તાજેતરમાં તેની અમુક તસવીરો સામે આવી છે જેમાં તે બીચ પર બ્લૂ ટી-શર્ટમાં જોગિંગ કરતો જોવા મળી રહ્યો છે. આ સમયે કપિલ શર્મા પરસેવે રેબઝેબ જોવા મળ્યો હતો. ઉલ્લેખનીય છે, અગાઉ કપિલ શર્માની જે તસવીરો સામે આવી હતી તેમાં તે ઘણો જાડિયો જોવા મળી રહ્યો છે અને વજનદાર શરીર સાથે તેને ઓળખવો પણ મુશ્કેલ થઈ રહ્યું હતું.